recursal/SuperWikiNEXT-32B huggingface dataset:
**இசுரேல் கெல்ஃபாண்ட்** (*Israel Gelfand*, உருசியம்: Израиль Моисеевич Гельфанд, செப்டம்பர் 2 [யூ.நா. 20 ஆகஸ்ட்] 1913 – அக்டோபர் 5, 2009) என்பவர் சோவியத் மற்றும் அமெரிக்கக் கணிதவியலர். கணிதத்தில் குலக் கோட்பாடு, ஒப்புநிறுத்துக் கோட்பாடு (*Representation Theory*), நேரியல் இயற்கணிதம் ஆகியவற்றில் ஆழமாகப் பங்களித்த அறிஞர். இவர் சோவியத் ஒன்றியத்தின் உயர் பெருமையாகிய லெனின் புகழ்வரிசைப் பதக்கமும் (*Order of Lenin*), கணிதத்துறையின் வுல்ஃவ் பரிசையும் (*Wolf Prize*) பெற்றார். இங்கிலாந்தின் ராயல் சொசைட்டி ஃவெல்லோவாகவும் (அரச குமுக சிறப்பாளராகவும்) தேர்வு செய்யப்பெற்றார்.

மாசுக்கோ பல்கலைக்கழகத்தில் நெடிய ஒரு தலைமுறை முழுவதும் கணிதம் கற்பித்துக் கொண்டிருந்த இவர் தன்னுடைய 76 ஆம் அகவைக்கு சற்று முன்னர் ஐக்கிய அமெரிக்காவுக்குக் குடிபெயர்ந்தார். எம்.ஐ.டி-யிலும், ஆர்வர்டு பல்கலைக்கழகத்திலும் பணியாற்றிய பின்னர் நியூ செர்சியில் உள்ள ரட்கர்சு பல்கலைக்கழகத்தில் சிறப்புமிக்கப் பேராசிரியராகப் (*Distinguished Professor*) பணி ஏற்றார்.

ஆரம்ப வாழ்க்கை
--------------

அன்றைய உருசியப் பேரரசின் கீழிருந்த உக்ரைனில் யூதக் குடும்பத்தில் பிறந்தவர் கெல்ஃபாண்ட். பள்ளிப் படிப்பின் போதே கணிதத்தில் மிகத் திறமையுடையவராக இருந்த இசுரைல் உயர் பள்ளிக்குச் செல்லாமலேயே மாஸ்கோ அரசுப் பல்கலைக்கழகத்தில் நேரடியாக பட்டப்பின் படிப்புக்கு தேர்ந்தெடுக்கப்பட்டார். அங்கு அவரது ஆய்வுநிலைப் படிப்புக்கு வழிகாட்டியாக இருந்தவர் பெரும்புகழுடைய ஆந்திரே கோல்மோகொரோவ் ஆவார்.

வேறு துறைகளில் பங்களிப்பு
-------------------------

தொகை வடிவவியல் (integral geometry) என்னும் துறையில் இவர் ஆற்றிய ஆய்வுகளும் அதன் முடிவுகளும் இன்று மருத்துவத்தில் உடல் உள்ளுறுப்புகளை நுண்படம் எடுக்கும் அணுக்காந்த ஒத்ததிர்வு படக் கலையிலும் (Magnetic Resonance Imaging, MRI), கணிவழி குறுக்குவெட்டு புதிர்க்கதிர்ப் படம் (CAT) எடுத்தல் முதலியவற்றிலும் பெரிதும் பயன்படுகின்றன.

வெளி இணைப்புகள்
---------------

* விக்கிசெய்தி: கணித மேதை இசுரேல் கெல்ஃபாண்ட் இறப்பு
* Chang, Kenneth. "Israel Gelfand, Math Giant, Dies at 96", *நியூயார்க் டைம்ஸ்* (அக்டோபர் 7, 2009)
* Web page at Rutgers பரணிடப்பட்டது 2011-05-26 at the வந்தவழி இயந்திரம்
* List of publications பரணிடப்பட்டது 2008-03-08 at the வந்தவழி இயந்திரம்.
* Steele Prize citation.
**அப்பாவி** Appavi) 2011 தமிலில் வெளிவந்த நாட்டுப்பற்றைச் சொல்லும் படமாகும் .இதை இயக்கியவர் ஆர். ரகுராஜ். இப்படம் ஒரு சமுதாயத்தால் பாதிக்கப்பட்ட ஒருவன் ஊழல்வாதிகளுக்கு எதிராக பழிவாங்குவது நமக்கு உணர்த்துகிறது. அறிமுகமாக கௌதம், சுஹானி கலிதா, நடிக்க இவர்களுடன் பாக்யராஜ், சூரி போன்றோரும் நடித்திருந்தனர்.

கதை
---

பாரதி (கௌதம்) ஒரு நேர்மை மற்றும் நல்லொழுக்கமுடைய கல்லூரி மாணவன். அவனது சக மாணவர்களிக்கு ஒரு மாணிக்கமாகவே திகழ்கிறான். ஊழல் அரசியல்வாதிகள், ஊழல் அதிகாரிகள், பயங்கரவாதிகள் மற்றும் பொது மக்களுக்கு தீங்கு விளைவிக்கும் எவருக்கும் சிம்ம சொப்பனமாகவே இவன் இருக்கிறான். தங்களது குற்றங்களை அவர்கள் நடத்தும்போது தனது கைபேசியினால் அதை பதிவு செய்து அதை பொதுமக்கள் மத்தியில் தெரியப்படுத்துகிறான், பாரதியின் இச்செயலால் ஊழல் அரசியல்வாதிகளும் அதிகாரிகளும் பயப்படுகிறார்கள். பின்னர் எவ்வாறு பாரதி இவர்களை முறியடிக்கிறான் என்பதை பல சம்பவங்களைக் கொண்டு படத்தை முடிக்கிறார் .

நடிகர்கள்
---------

* கௌதம் - பாரதி
* சுஹானி கலிதா
* சூரி -பாரதியின் நண்பனாக
* பாக்யராஜ் -ராமாசாமி (பாரதியின் தந்தை)
* ஸ்ரீரஞ்சனி -மணிமேகலை (பாரதியின் தாயாராக)
* மனோபாலா - கல்லூரி பேராசிரியர்
* மஹாதேவன்—சூசா

தயாரிப்பு
---------

கதை, திரைக்கதை எழுதிய ஆர். ரகுராஜ் "நாட்டிலுள்ள இளைஞர்களை தேசபக்தி என்ற முக்கியத்துவத்தை உணர்த்தும் நோக்கத்துடனும் அதை இயக்குவதற்கும் முடிவு செய்துள்ளார். இந்தியாவைப் பொறுத்தவரை, பல படங்கள் இந்தியாவின் எதிர்காலம் குறித்து வெளிப்படையாகக் கூறுகின்றன. ஆனால் எந்த தீர்வையும் தெரிவிக்கவில்லை, இந்தியா உலகில் ஒரு வல்லரசாக இருக்க முடியும் என்பதால், அதற்கான பிரச்சினைகள் மற்றும் தீர்வுகள் பற்றிய என் திரைப்படம் பேசும் , "என்றார் ரகுராஜ். 1115 அடி வரை நீளமான இந்திய தேசிய கொடி தைக்கப்பட்டு, உற்சாகமான தேசபக்தி பாடலை வைரமுத்து மற்றும் ஜோஷ்வா ஸ்ரீதர் எழுதி அப்பாடலில் 500 கல்லூரி மாணவர்கள் நடித்திருந்தார்கள்.

விமர்சனம்
---------

தமிழ் சினிமாவில் உண்மையைத் தவிர்த்து, "அப்பாவி "ஒரு மேலோட்டமான கருத்டையே முன்வைக்கிறது. சமுதாயத்தில் சமூக விரோத சக்திகள் ஏற்படுத்தும் மோசமான விளைவுகள் பொதுவான மனிதனை எவ்வாறு பாதிக்கிறது என்பதையும் படம் காட்டுகிறது. இந்த படத்தின் நாயகன், சமூக விரோத சக்திகளால் பாதிக்கப்பட்டு, அவர்களுக்கு எதிராக பழிவாங்க முயற்சிக்கும் ஒரு மனிதர். வலுவான உள்ளடக்கத்திற்கும், அரசியல் எதிர்ப்பின் காரணமாக இந்தப் படம் இறுதியில் 2011 இல் தாமதமாக வெளியானது..

மேற்கோள்கள்
-----------

1. ↑  "Appavi Cast & Crew, Appavi Tamil Movie Cast, Actor, Actress, Director - Filmibeat". *FilmiBeat*.
2. ↑  "Appavi (2011) Cast and Crew". *gomolo.com*. 2019-04-03 அன்று மூலம் பரணிடப்பட்டது. 2019-02-02 அன்று பார்க்கப்பட்டது.
3. ↑  "Appavi – Tamil Movie Reviews, Cast & Crew, Story, Trailers, Wallpapers". *www.sulekha.co.uk*.
[*தொடர்பிழந்த இணைப்பு*]
4. ↑  "Appavi". *Spicyonion.com*.
5. ↑  "R.Raghuraj". *spicyonion.com*.
6. ↑  "First Look: Longest Indian flag for a Tamil film".
7. ↑  "Appavi Sets".
8. ↑  "Appavi review. Appavi தமிழ் movie review, story, rating - IndiaGlitz.com".

வெளிப்புற இணைப்புகள்
--------------------

* "Appavi". *bookmyshow.com*.
**அப்பாச்சி டாம்கேட்** (இலங்கை வழக்கு: ரொம்கட்) ஆனது அப்பாசி சாப்ட்வேர் பவுண்டேசனின் ஓர் வலை சேவகன் ஆகும். சண் மைக்ரோசிஸ்டத்தின் விதிமுறைகளுக்கமைய ஜாவா செர்வ்லெட் மற்றும் ஜாவா செர்வர்பேஜஸ் ஆகியவற்றை வலை சேவகனிலேயே இயக்கக்கூடிய வசதியுள்ளது. எக்ஸ்எம்எல் முறையிலான கோப்புக்களினால் விருப்பத்திற்கேற்றவாறு இவ் இணையவழங்கியை நிர்வாகிக்கமுடியும். டாம்கேட் தன்னுடைய இணைய வழங்கியைக் கொண்டுள்ளது.

விருத்தி நிலை
-------------

அப்பாச்சி சாப்ட்வேர் பவுண்டேசனின் அங்கத்தவர்களும் தன்னார்வலர்களும் சேர்ந்தே டாம்கேட்டை விருத்தி செய்து பராமரிக்கின்றனர். பயனர்கள் அப்பாச்சி அனுமதி மூலம் மூலநிரலையும் இருமத்தையும் பெற்றுக்கொள்ளலாம். டாம்கேட்டின் பதிப்பானது 3.0.x உடன் ஆரம்பிக்கின்றது. (இதற்கு முந்தியவை சண்மைக்ரோசிஸ்டத்தின் உட்பாவனைக்கென உருவாக்கப்பட்டது வெளியில் விடப்படவில்லை). டாம்கேட் 6.0.14, 6.0.x வரிசையில் வரும் பதிப்புக்களின் ஆகப்பிந்தைய வினைத்திறனான பதிப்பாகும். இது சேர்வ்லெட் 2.5 ஐ ஆதரிக்கின்றது. 2007.

நிறுவுதல்/அடிப்படைச் செயற்பாடுகள்
---------------------------------

### உபுண்டு

பின்வரும் விபரம் டாம்கேட் 6 க் ஆனது. பிறவு வெளியீடுகளும் இதைப் போன்ற ஒரு படிமுறையையே பின்பற்றும்.

```
apt-get install tomcat6
apt-get install tomcat6-admin
apt-get install tomcat6-docs
apt-get install tomcat6-examples

```

உபுண்டுவில் நிர்வாகிப் பயனரை /etc/tomcat6/tomcat-users.xml சென்று பின்வருமாறு சேர்த்து, பின்னர் டாம்கேட்டை மீண்டும் துவக்க வேண்டும்.

```
<role rolename="manager-gui"/>
<role rolename="manager-status"/>
<user name="admin" password="admin" roles="manager-gui, manager-status"/>

```

```
sudo /etc/init.d/tomcat6 restart
sudo /etc/init.d/tomcat6 status

```

உசாத்துணைகள்
------------

1. ↑  "Apache Tomcat 6 Downloads". Apache Software Foundation. 2007-03-14 அன்று பார்க்கப்பட்டது.
2. ↑  "Apache Tomcat -- Which Version Do I Want?". Apache Software Foundation. 2007-01-22 அன்று பார்க்கப்பட்டது.

வெளி இணைப்புகள்
---------------

* Apache Tomcat - Tutorial
**புற்று வழிபாடு** என்பது இந்து சமயத்தின் வழிபாட்டு முறைகளில் ஒன்றாகும். பொதுவாக பெண்களால் இந்த வழிபாடு மேற்கொள்ளப்படுகிறது. நெடுங்காலம் முன்பு பாம்புகள் வாழ்ந்த புற்றினை பெண்கள் வழிபடுகின்றார்கள். அப்புற்றுக்கு அருகேயுள்ள இடங்களை தூய்மை செய்து புற்று முழுவதும் மஞ்சள் மற்றும் கும்குமத்தினை இடுகின்றார்கள். 

பாம்பிற்கு பால் மற்றும் முட்டையினை அப்புற்றுக்கு அருகே வைக்கின்றார்கள். அப்புற்றுக்கு அருகே விளக்கேற்றி சூடம் கொளுத்தி வழிபாடு செய்கின்றார்கள். புற்றினை வலம் வருதலும், அவ்வாறு வலம் வருகையில் மஞ்சள் நூலினைச் சுற்றுவதும் கூட உண்டு. இந்த புற்று வழிபாட்டினை வெகு சிலரே தினமும் மேற்கொள்கின்றனர். பலர் செவ்வாய் மற்றும் வெள்ளிக் கிழமைகளின் காலையில் வழிபாடு செய்கின்றார்கள்.

ஆடி மாதத்தின் வளர்பிறைப் பஞ்சமி நாக பஞ்சமி என்று அழைக்கப்படுகிறது. அது போல ஐப்பசி மாத வளர்பிறை சதுர்த்தி நாக சதுர்த்தி என்று அழைக்கப்படுகிறது. இவ்விரு நாட்களிலும் புற்று வழிபாடு சிறப்பாக மேற்கொள்ளப்படுகிறது. இத்துடன் சூரிய மற்றும் சந்திர கிரகண நாட்களிலும் புற்று வழிபாடு முக்கியத்துவம் பெறுகிறது.

ஆதாரங்கள்
---------

1. ↑  "புற்றில் பிறந்த பொன்னே. புவனம் காக்கும் அன்னையே - நக்கீரன் வலைதளம்". 2011-09-26 அன்று மூலம் பரணிடப்பட்டது. 2016-06-14 அன்று பார்க்கப்பட்டது.
**எலும்பு வங்கி** என்பது நேர்ச்சி, கிருமித்தொற்று, புற்றுநோய் போன்றவற்றின் காரணமாக எலும்புகள் கடுமையாகப் பாதிக்கப்படும்போது, பாதிக்கப்பட்ட எலும்பை எடுத்துவிட்டு, அங்கு மாற்றாக உண்மையான எலும்பைப் பொருத்துவது, எலும்பு மாற்றுச் சிகிச்சை ஆகும். இதற்காக இறந்தவர்கள், மூளைச்சாவு ஏற்பட்டவர்கள் சிலசமயம் உயிரோடு இருப்பவர்களிடமிருந்தும் எலும்பைப் பெற்று, முறைப்படிப் பாதுகாத்து, எலும்பு மாற்றுச் சிகிச்சை தேவைப்படுபவர்களுக்குக் கொடுப்பதற்காக உருவாக்கப்பட்டதே எலும்பு வங்கி.

இந்தியாவில் எலும்பு வங்கி
-------------------------

1988 ஆண்டு இந்தியாவின் முதல் எலும்பு வங்கி மும்பை டாடா நினைவு மருத்துவமனையில் துவக்கப்பட்டது, அதைத் தொடர்ந்து, டெல்லி எய்ம்ஸ் மருத்துவமனையில் துவக்கப்பட்டது. தமிழகத்தில் முதன்முதலில் கோவை கங்கா மருத்துவமனையில் எலும்பு வங்கி தொடங்கப்பட்டது. சென்னை கீழ்பாக்கம் அரசு மருத்துவமனையில் எலும்பு வங்கியை துவக்குவதற்கான ஏற்பாடுகள் நடந்துவருகின்றன.

சேமிக்கும் முறை
---------------

எலும்புகளை. மிகவும் எளிதான வழியில், குறைந்த செலவில் சேமிக்க முடியும். மூளைச்சாவு ஏற்பட்டவரிடமிருந்து பெறப்பட்ட எலும்பை ஆல்ககாலில் கழுவிச் சுத்தப்படுத்தி, அதில் எய்ட்ஸ், மஞ்சள் காமாலை போன்ற கிருமிகள் இல்லை என்பது உறுதிப்படுத்தி, மைனஸ் 80 டிகிரி செல்சியஸில், குளிர்சாதனப் பெட்டியில் பல ஆண்டுகள் பாதுகாக்கப்படுகிறது. எலும்புகளை காமா கதிர்கள் கொண்டு தொற்றுநீக்கம் செய்து பாதுகாப்பதும் முறையும் உண்டு.

பொதுவாக இறந்தவரின் உடலிலிருந்து 12 மணி நேரத்துக்குள் எலும்பைப் பெற்றுக்கொள்வர். உயிரோடு இருப்பவரிடமிருந்தும் அறுவை சிகிச்சை மேற்கொள்ளும்போது சேதமடைந்த எலும்பை நீக்கும்போது அந்த எலும்புகளை சேமிப்பது உண்டு. அதாவது இடுப்பு மாற்றுச் சிகிச்சை மேற்கொள்ளப்படும்போது, அங்குள்ள பந்துக்கிண்ண மூட்டு எலும்பைச் சேமித்து, அடுத்தவர்களுக்குப் பயன்படுத்துவதுண்டு. மார்புக்கு அருகிலுள்ள முதுகெலும்பு அறுவைச் சிகிச்சையின்போது விலா எலும்புகளைவெட்டி எடுப்பது நடைமுறை. இந்த எலும்புகளையும் பாதுகாத்துப் பின்னாளில் மற்றவர்களுக்குப் பயன்படுத்த முடியும். நேர்ச்சியின் போது கை, கால்கள் துண்டாகி தசைகள் நசுங்கிவிட்டால், அவற்றின் எலும்புகளை இம்மாதிரி சேமித்துப் பயன்படுத்த முடியும்.

மேற்கோள்கள்
-----------

1. ↑  "கீழ்ப்பாக்கம் அரசு மருத்துவமனையில் தோல், எலும்பு வங்கி: தென் மாநிலங்களுக்கான பிரத்யேக மையம்". தினமலர். 14 சூன் 2016. 7 சூலை 2016 அன்று பார்க்கப்பட்டது.
2. ↑  கு.கணேசன் (7 சூலை 2016). "எலும்பு வங்கிகளை வளர்த்தெடுப்போம்!". தி இந்து தமிழ். 7 சூலை 2016 அன்று பார்க்கப்பட்டது.
**பஞ்சசம்ஸ்காரம்** என்பதற்கு தகுதியை அளிக்கும் ஐந்து சடங்குகள் என்று பொருள். இராமானுசர் நிறுவிய ஸ்ரீவைஷ்ணவ சம்பிரதாயத்தில், பாஞ்சராத்திர ஆகமத்தின் படி, தகுதி உடைய ஸ்ரீவைஷ்ணவ ஆச்சாரியரால் மட்டுமே பஞ்சசம்ஸ்கார சடங்குகள் வைணவர்களுக்கு செய்விக்கப்படுகிறது. 

இராமானுஜர் மூலம் திருமால் திருவடியை அடைய விருப்ப உடைய, ஸ்ரீவைஷ்ணவ சம்பிரதாயத்தை ஏற்றுக் கொண்டவர்களுக்கு ஆண், பெண், சாதி வேறுபாடு இன்றி பஞ்சசம்ஸ்கார சடங்குகள் செய்விக்கப்படுகிறது.

சடங்கு முறைகள்
--------------

பஞ்ச சம்ஸ்காரம் சடங்கினை இராமனுசரால் நியமிக்கப்பட்ட 74 சிம்மாசனாதிபதிகளின் வழிவந்த ஸ்ரீவைஷ்ணவ ஆச்சாரியார்களால் மட்டுமே பஞ்சசம்ஸ்கார சடங்குகள் சீடர்களுக்கு செய்விக்கப்படுகிறது.

ஸ்ரீவைஷ்ணவ சம்பிரதாயத்தை பின்பற்ற விரும்பும் எவருக்கும், ஆண், பெண் வேறுபாடு மற்றும் சாதி வேறுபாடு இன்றி செய்விக்கப்படுகிறது. பஞ்ச சம்ஸ்கார சடங்கு செய்து கொள்வதன் மூலம் தாங்கள் இராமானுஜருடன் தொடர்புடையவர்கள் என்றும், அவர் மூலம் மோட்சத்தின் போது திருமாலடியை எளிதல் அடைய இயலும் என்பது நம்பிக்கை ஸ்ரீவைஷ்ணவர்களின் நம்பிக்கை. பஞ்ச சம்ஸ்கார சடங்குகள் முறையே: 

### 1. சங்கு சக்கர முத்திரை பதித்தல்

அக்கினியில் சூடேற்றப்பட்ட சக்கரம் மற்றும் சங்கு முத்திரைகளை, பக்தர்களின் வலது மற்றும் இடது தோள்பட்டையின் மேல் புறத்தில் ஆச்சாரியர் பதிப்பர். 

### 2. திருமண் காப்பிடுதல்

சீடரின் நெற்றி, கழுத்து, மார்பு, முதுகு, தோள் பட்டை, வயிறு ஆகிய ஆறு இடங்களில் 12 திருமண் காப்புகளை, விஷ்ணுவின் 12 சிறப்புப் பெயர்களை கூறி ஆச்சாரியர் காப்பிடுவார்.

### 3. தாஸ்ய நாமம் சூட்டுதல்

ஆண் பக்தர்களுக்கு இராமானுஜ தாசன் என்றும்; பெண் பக்தர்களுக்கு இராமானுஜ தாசி என்றும் சிறப்பு பெயரிடுவர்.
விஷ்ணு பக்தரின் பிறப்புப் பெயர் வாசுதேவன் என இருப்பின் பஞ்ச சம்ஸ்காரத்தின் போது, அடியேன் வாசுதேவ இராமானுஜ தாசன் என்று பெயரிடுவர். இராமானுஜசருடன் தாங்கள் தொடர்புடையவர்கள் என்பதை குறிக்க இராமானுஜ தாஸ்யப் பெயர் புதிதாக ஆச்சாரியரால் சூட்டப்படுகிறது.

### 4. மந்திர தீட்சை அளித்தல்

முதன்மைக் கட்டுரைகள்: மந்திரத்திரையம் மற்றும் ரகஸ்யத்ரயம்
மூன்று தெய்வீக புனித இரகசியத் திரய மந்திரங்கள் (இரகசியத்திரயம்) எனும் *எட்டெழுத்து மந்திரம்* , *துய மந்திரம்* மற்றும் *சரம சுலோகம்* ஆகிய மந்திர தீட்சை பெறும் சீடரின் காதில் மட்டும் கேட்கும் படி ஆச்சாரியர் மந்திர தீட்சை அளிப்பர்.

### 5. யக்ஹம்

திருமாலை வழிபடும் முறைகள், உணவு நியமம், மற்றும் பிற  வைணவ அடியார்களுடன் நடந்து கொள்ளும் முறைகளை சீடருக்கு ஆச்சாரியர் விளக்குவார்.

இதனையும் காண்க
--------------

* மந்திரத்திரையம்
* ரகஸ்யத்ரயம்
* திருமண்

மேற்கோள்கள்
-----------

1. ↑  "Samashrayanam". 2018-12-25 அன்று மூலம் பரணிடப்பட்டது. 2016-11-30 அன்று பார்க்கப்பட்டது.
2. ↑  பஞ்ச சம்ஸ்காரம்
3. ↑  Pancha Samskaram

வெளி இணைப்புகள்
---------------

* பஞ்சசம்ஸ்காரம் சொற்பொழிவு
* What Is Pancha Samskaram -
* பஞ்ச சம்ஸ்காரம்-காணொளிக் காட்சி
**செங்கிஸ் கான்** என்பது 2005ஆம் ஆண்டு வெளி வந்த பிபிசி ஆவணப்படமாகும். இந்நிகழ்ச்சியை டிஸ்கவரி சேனல் ஐக்கிய இராச்சியம் துணைத் தயாரிப்புச் செய்தது. இது 13ஆம் நூற்றாண்டின் மங்கோலியப் போர்ப் பிரபுவான செங்கிஸ் கானின் வாழ்க்கையைப் பற்றி விளக்கிக் கூறியது. இந்நிகழ்ச்சியில் செங்கிஸ் கானாக ஒர்க்கில் மக்கான் நடித்தார். கென்னத் கிரான்கம் பிண்ணனிக் குரல் கொடுத்தார். எட்வர்ட்டு பசல்கட் இந்நிகழ்ச்சியை இயக்கினார். நிகழ்ச்சியை அலிஸ்டர் சிம்சன் விளக்கிக் கூறினார். இந்நிகழ்ச்சி முழுவதுமாக மங்கோலியாவிலேயே படமாக்கப்பட்டது. இதில் நடித்தவர்கள் அனைவரும் மங்கோலியர்கள் ஆவர். த லார்டு ஆப் த ரிங்ஸ் திரைப்படத் தொடரில் பயன்படுத்தப்பட்ட அதே கணினியுருப்படத் தொழில்நுட்பங்களைப் பயன்படுத்தி யுத்த காட்சிகள் மீண்டும் உருவாக்கப்பட்டன.

மங்கோலியத் தலைவர் பற்றிய தேவையற்ற எதிர்மறையான பெயரை நன்முறையில் விளக்கிக் கூறுவதற்காக இந்த ஆவணப்படம் முயற்சித்தது. அனைவருக்கும் அழிவை ஏற்படுத்திய பழங்குடியினப் போர்களுக்கு முற்றுப் புள்ளி வைத்த, உதவி மனப்பான்மையும், அன்புள்ளமும் கொண்ட ஒரு தலைவனாக இத்திரைப்படம் செங்கிஸ் கானைப் பற்றிக் கூறியது. மங்கோலியப் படையெடுப்புகளின் மிருகத்தனத்தை இத்திரைப்படமானது காட்டிய போதும், *த டைம்ஸ்* பத்திரிகையின் ஜோ யோசோப்பு இத்திரைப்படத்தில் சில நேரங்களில் கொடுமைத் தன்மையானது மிகக் குறைவாகவே காட்டப்பட்டுள்ளதாக எழுதினார்.

2015ஆம் ஆண்டு இத்திரைப்படத்தை தங்கள் தங்கும் விடுதியில் பார்த்ததற்காகப் பிரித்தானியர், தென் ஆப்பிரிக்கர் மற்றும் இந்தியர் உள்ளிட்ட 20 அயல் நாட்டவர்களைச் சீனா தன் உள் மங்கோலியா தன்னாட்சிப் பகுதியிலிருந்து வெளியேற்றியது. பயங்கரவாதம் மற்றும் மதத் தீவிரவாதத்தை இத்திரைப்படம் ஊக்குவிப்பதாகச் சீன அரசுக் குழுக்கள் கூறின. பிரிவினைவாதக் குழுக்கள் அல்லது மங்கோலிய இனத்தவருக்கு கூடுதல் உரிமைகள் கேட்கும் இயக்கங்களுக்குச் சீனா எதிர்ப்புத் தெரிவிக்கிறது.

ஒர்க்கில் மக்கான்
-----------------

இந்தத் திரைப்படத்தில் செங்கிஸ் கானாக நடித்த ஒர்க்கில் மக்கான் 2009ஆம் ஆண்டு மங்கோலிய மற்றும் உருசியக் கூட்டுத் தயாரிப்புத் திரைப்படமான *பை த வில் ஆப் சிங்கிஸ் கானில்* சமுக்காவாக நடித்தார். த மாடல் என்ற மங்கோலியத் தொலைக்காட்சி நிகழ்ச்சியிலும் ஒரு நடுவராகக் கலந்து கொண்டார். நெட்பிளிக்ஸ் தொடரான மார்க்கோபோலோவில் மங்கோலிய அமைப்பாளராக இவர் பணியாற்றினார். 2015ஆம் ஆண்டு மங்கோலியத் தேசியத் திரைப்படக் குழுவினை இவர் நிறுவி அதன் தலைவராகச் செயல்பட்டார்.

உசாத்துணை
---------

1. ↑  *Genghis Khan*, BBC One, retrieved 1 November 2021.
2. 1 2  Joe Joseph, "The greatest story never told", *The Times*, T2 p. 23, 26 April 2005.
3. 1 2  Anthony Barnes, Jonathan Thompson. "BBC gives Genghis Khan a makeover", *Independent*, 2 January 2005, retrieved 1 November 2021.
4. ↑  AP, "China deports 20 for watching Genghis Khan flick", *The Times of Israel*, 20 July 2015, accessed and archived 14 January 2022.
5. ↑  Reuters, "China to deport foreigners after Genghis Khan documentary ‘misunderstanding’", *Hong Kong Free Press*, 19 July 2015, accessed and archived 14 January 2022.
6. ↑  Murray Ashton, "On location in Mongolia with Orgil Makhaan, the founder and president of the Mongolian National Film Commission", The Location Guide, 26 July 2021, accessed and archived 3 November 2021.

வெளி இணைப்புகள்
---------------

* *Genghis Khan* at IMDb
**ஆக்சமேட்டு** *(Oxamate)* ஆக்சமிக் அமிலத்திலிருந்து உருவாக்கப்படும் ஓர் உப்பாகும். C2H2NO3− என்ற மூலக்கூற்று வாய்ப்பாட்டால் இவ்வுப்பு விவரிக்கப்படுகிறது. பைருவேட்டின் சமகொள்ளிட வடிவமாகக் கருதப்படும் ஆக்சமேட்டு லாக்டேட்டு டி ஐதரனேசு என்ற நொதிக்கு ஒரு போட்டித் தடுப்பானாகும். மேலும் ஆக்சமேட்டு என்பது சாத்தியமான ஒரு பைருவேட்டு ஒப்புமையாகும். லாக்டேட்டு டீ ஐதரசனேசைத் தடுப்பதன் மூலம் லாக்டேட்டு உற்பத்தியை நிறுத்தும் திறனை ஆக்சமேட்டு கொண்டுள்ளது. மேலும் பைருவேட்டு லாக்டேட்டாக மாறும் செயல்முறையை இது திறம்பட நிறுத்துகிறது.

ஆக்சமேட்டையும் [லாக்டேட் டீ ஐதரசனேசு தடுப்பான்) நீரிழிவு நோய் எதிர்ப்பு முகவரான பீன்போர்மினையும் (பீனெத்தில்பைகுவானைடு) ஒன்றாக இணைப்பதற்காக இரண்டும் சோதிக்கப்பட்டன. மேலும் இந்த இணைப்புச் சேர்மத்தில் புற்றுநோய் எதிர்ப்பு பண்புகள் இருப்பதாக அறியப்படுகிறது. பீன்போர்மின் தனியாக நிர்வகிக்கப்படும் போது லாக்டிக் அமிலத்தன்மை அதிக அளவில் உள்ளது. பைருவேட்டை லாக்டேட்டாக மாற்றுவதைத் தடுக்கும் ஆக்சமேட்டின் உள்ளார்ந்த திறன் காரணமாக, பீன்போர்மினின் பக்க விளைவுகளை எதித்து சமநிலைப்படுத்த ஆக்சமேட்டைப் பயன்படுத்தலாம்.

சிட்ரிக் அமில சுழற்சியில் ஒரு முக்கியமான இடைநிலையாக விளங்கும் ஆக்சலோ அசிட்டேட்டுடன் சேர்ந்து ஆக்சமேட் தடுக்கும் பணிகளைச் செய்கிறது. கார்பாக்சைல் டிரான்சுபெரேசு தளத்தில் ஆக்சமேட்டு போட்டியிட்டு பிணைகிறது. பைருவேட்டு கார்பாக்சிலேசால் ஆக்சலோ அசிட்டேட்டு கார்பாக்சிலேற்ற நீக்க வினையை மாற்றியமைக்கிறது.

மேற்கோள்கள்
-----------

1. ↑  Watts, Henry (1866). *A Dictionary of Chemistry*. Longman, Green, Roberts & Green. பக். 279–. .
2. ↑  Zhai, Xiaoming; Yang, Yang; Wan, Jianmei; Zhu, Ran; Wu, Yiwei (2013-09-19). "Inhibition of LDH-A by oxamate induces G2/M arrest, apoptosis and increases radiosensitivity in nasopharyngeal carcinoma cells". *Oncology Reports* **30** (6): 2983-2991. doi:10.3892/or.2013.2735.. பார்த்த நாள்: 2020-11-13.
3. ↑  "Oxamate Improves Glycemic Control and Insulin Sensitivity via Inhibition of Tissue Lactate Production in db/db Mice". *PLOS One* **11** (3): e0150303. 2016-03-03. doi:10.1371/journal.pone.0150303. பப்மெட்:26938239. பப்மெட் சென்ட்ரல்:4777529. .
4. 1 2  "Synergistic anti-cancer effect of phenformin and oxamate". *PLOS One* **9** (1): e85576. 2014. doi:10.1371/journal.pone.0085576. பப்மெட்:24465604.
5. ↑  "Oxamate is an alternative substrate for pyruvate carboxylase from Rhizobium etli" (in EN). *Biochemistry* **52** (17): 2888–94. April 2013. doi:10.1021/bi400075t. பப்மெட்:23560609.
**மேற்குத் தொடர்ச்சி மலை (Merku Thodarchi Malai)** (English: ஆங்கில மொழி: *Western Ghats*) என்பது அறிமுக இயக்குநர் லெனின் பாரதியால் இயக்கப்பட்டு, 2018 ஆம் ஆண்டு வெளியான இந்திய தமிழ் திரைப்படம் ஆகும். இத்திரைப்படத்தின் தயாரிப்பாளர் நடிகர் விஜய் சேதுபதி ஆவார். இத்திரைப்படத்தின் முக்கிய கதாபாத்திரங்களில் புதுமுகங்கள் நடித்திருந்தனர். இப்படத்தின் ஒளிப்பதிவு தேனி ஈஸ்வர் என்பவராலும், இசை இளையராஜாவாலும் மேற்கொள்ளப்பட்டது. இத்திரைப்படம் கேரளாவில் நடைபெற்ற 21 ஆவது சர்வதேச திரைப்பட விழாவில் திரையிடப்பட்டது. பஞ்சாபில் நடைபெற்ற பயாஸ்கோப் உலக திரைப்பட விழாவில் சிறந்த ஒளிப்பதிவிற்கான விருதினைப் பெற்றது.

திருச்சூரில் நடைபெற்ற 12 ஆவது சர்வதேசத் திரைப்பட விழாவில் இத்திரைப்படம் கே. டபிள்யூ. ஜோசப் அலியின் பெயரால் வழங்கப்படும் இந்திய அளவிலான சிறந்த அறிமுக இயக்குநரின் திரைப்படத்திற்கான போட்டியில் கலந்து கொண்டு கே. டபிள்யூ. ஜோசப் விருதினைப் பெற்றது. இத்திரைப்படம் 17 ஆம் நியூ யார்க் இந்திய திரைப்பட விழாவில் சிறந்த திரைக்கதைக்கான பிரிவிற்குப் போட்டியிட தேர்வு செய்யப்பட்டது.

இத்திரைப்படம் சிங்கப்பூர் தெற்காசிய சர்வதேச திரைப்பட விழா மற்றும் சிகாகோ தெற்காசிய திரைப்பட விழா ஆகியவற்றிற்காகவும் தேர்ந்தெடுக்கப்பட்டு திரையிடப்பட்டது.

மேற்கோள்கள்
-----------

1. ↑  "Isaignani for Vijay Sethupathi". *The Times of India*. 24 November 2017.
2. ↑  "Vijay Sethupathy gets Ilayaraja's 1001th (sic!) movie". *Indiaglitz*. 5 January 2015.
3. ↑  "18 Indian films selected for 21st IFFK" (English). Manoramaonline.com. 8 October 2016. 10 October 2016 அன்று பார்க்கப்பட்டது.CS1 maint: Unrecognized language (link)
4. ↑  Suganth, M (15 November 2017). scriptography/articleshow/55415823.cms "Merku Thodarchi Malai wins award for its scriptography". தி டைம்ஸ் ஆஃப் இந்தியா.  scriptography/articleshow/55415823.cms. பார்த்த நாள்: 15 November 2017.
5. ↑  "காப்பகப்படுத்தப்பட்ட நகல்". 2018-08-14 அன்று மூலம் பரணிடப்பட்டது. 2018-09-12 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்" (PDF). 2018-08-27 அன்று மூலம் (PDF) பரணிடப்பட்டது. 2018-09-12 அன்று பார்க்கப்பட்டது.
**எலும்புமீன்** (*Bonefish*) என்பது ஆஸ்டிசிடிஸ் என்ற சிறப்பு வகுப்புகளில் காணப்படும் ஒரே மீன் வகையாகும். அமெரிக்க ஐக்கிய நாடுகளில் எலும்பு மீன்களின் செவுள்கள் உணவகங்களில் காணப்படுகின்றன.

விளக்கம்
--------

எலும்பு மீன் 8.6 கிலோ வரை எடைவரையும் 90 செ.மீ நீளம் வரையும் வளர்வது. இதன் மங்கலான துடுப்பு வெள்ளி நிறம் கொண்டது. மார்புத்துடுப்பு மஞ்சள் நிறம் கொண்டு காணப்படுகிறது.

நடத்தை
------

ஆம்பிட்ரோமஸ் சிற்றின எலும்பு மீன்கள் கரையோர வெப்பமண்டல நீரில் வாழும். இவை ஆழமற்ற ஈரத்தன்மையுடைய தரையை நோக்கியே நகர்ந்து செல்லும், கடல் மட்டத்தின் ஏற்ற இறக்கத்திற்கேற்ப உட்கொண்டு வாழும் திறன் கொண்டது. குஞ்சுகளும் பெரிய மீன்களும் கூட்டமாக வாழும். சில இடங்களில் தனியாகவும், ஆண் பெண் இணையாகவும் காணப்படுவதுண்டு. எலும்பு மீன்கள் கடலுக்கு அடியிலுள்ள புழுக்கள், நுண்ணிய மீன் குஞ்சுகள், சுத்தமான சத்தான கடல்புற்களில் விளைகின்ற நண்டுகள், இறால் மீன்கள் போன்றவற்றை உணவாக்க் கொள்கின்றன. இது சுறா இன வகைகளை பின்பற்றி சிறிய விலங்குகளை பிடித்துக்கொண்கிறது.

மீன்பிடித்தல் மற்றும் சமைக்கும் முறை
------------------------------------

எலும்பு மீன்களைப்பிடித்தல் பகாமஸ் மற்றும் தெற்கு ப்ளோரிடாவில் பரவலானவொரு விளையாட்டாகும். எலும்பு மீன்கள் ஆழமற்ற கரையோரத்தில் வாழ்ந்து வருவதால் இதைப் பிடிக்க ஆழமற்ற கரையோரத்தில் கால்களால் நடந்தும் படகுகள் மூலம் சென்றும் பிடிக்கின்றனர். இந்த மீன்பிடி முறையானது ஒரு விளையாட்டாகக் மேற்கொள்ளப்படுவதால் பிடித்தபின்னர் மீன்கள் மீண்டும் விடுவிக்கப்படுகின்றன. மேலும் அவற்றை உணவாக உண்பதும் உண்டு. இம் மீன்களைச் சுட்டும் பல்வேறு வகைகளில் சமைத்தும் உண்ணுகின்றனர்.

சான்றுகள்
---------

1. ↑  Adams, A. et al. 2012. Albula vulpes. In: IUCN 2012. IUCN Red List of Threatened Species. Version 2012.2. Downloaded on 2 June 2013.
2. ↑  Chico Fernandez, Fly-fishing for Bonefish, 2004, ISBN 081170095X.

வெளி இணைப்பு
------------

* Adams, A. et al. 2012. Albula vulpes. In: IUCN 2012. IUCN Red List of Threatened Species. Version 2012.2. Downloaded on 2 June 2013.
* Chico Fernandez, Fly-fishing for Bonefish, 2004, ISBN 081170095X.
* Bonefish and Tarpon Conservation Research
* Hawaiian Bonefish Tagging Program
**க. வே. நடராசா** (*Kanthapillai Velupillai Nadarajah*, 6 சூலை 1905 – அக்டோபர் 2000) இலங்கைத் தமிழ் வழக்கறிஞரும், நாடாளுமன்ற உறுப்பினரும் ஆவார்.

வாழ்க்கைக் குறிப்பு
-------------------

நடராசா 1905 சூலை 6 இல், கே. வேலுப்பிள்ளை, ஆச்சிக்குட்டி ஆகியோருக்குப் பிறந்தார். யாழ்ப்பாணம் மத்திய கல்லூரி, பரமேசுவரா கல்லூரி ஆகியவற்றில் கல்வி கற்றார். பாடசாலைக் கல்வியை முடித்துக் கொண்டு இலங்கை பல்கலைக்கழகக் கல்லூரியில் சேர்ந்தார். பின்னர் இலங்கை சட்டக் கல்லூரியில் கற்று வழக்கறிஞரானார். இவர் பி. எஸ். இளையதம்பி என்பவரின் மகள் ஞானமணியைத் திருமணம் புரிந்தார்.

பணி
---

நடராசா இலங்கையின் மலையகத்தில் பதுளையில் 1930 இல் சட்டத் தொழிலை ஆரம்பித்தார். ஊவா மாகாணத்தில் 54 ஆண்டுகள் வழக்கறிஞராகப் பணியாற்றினார்.

அரசியல் வாழ்க்கை
----------------

நடராசா பதுளை நகரசபை உறுப்பினராக 10 ஆண்டுகள் இருந்தார். 1947 நாடாளுமன்றத் தேர்தலில் பண்டாரவளை தேர்தல் தொகுதியில் சுயேச்சை உறுப்பினராகப் போட்டியிட்டு வெற்றி பெற்று நாடாளுமன்றம் சென்றார்.

நடராசா பதுளை சைவ பரிபாலன சங்கத்தின் தலைவராகவும், பதுளை கதிர்வேலாயுத சுவாமி கோவிலின் அறங்காவலராகவும் இருந்து சேவையாற்றினார். ஊவா மாகாணத்தின் முதலாவது தமிழ்ப் பாடசாலையை நிறுவினார். பதுளை சரசுவதி மகா வித்தியாலயத்தின் முகாமையாளராக 30 ஆண்டுகள் இருந்துள்ளார்.

பிற்கால வாழ்க்கை
----------------

1983-இல் தமிழருக்கு எதிரான கறுப்பு யூலை வன்முறைகளின் போது பிங்காரவையில் இருந்த இவரது வீடு வன்முறையாளர்களினால் தீக்கிரையாக்கப்பட்டது. பதுளையின் முன்னாள் நாடாளுமன்ற உறுப்பினர் ஜே. சி. டி. கொத்தலாவலையின் உதவியுடன் கொழும்பு சென்றார். பின்னர் அவர் குடும்பத்துடன் அமெரிக்காவுக்குப் புலம்பெயர்ந்து வாசிங்டனில் வாழ்ந்து வந்தார்.

மேற்கோள்கள்
-----------

1. 1 2 3 4 5 6 7 8 9 10  Arumugam, S. (1997). *Dictionary of Biography of the Tamils of Ceylon*. பக். 109–110. .
2. ↑  "Result of Parliamentary General Election 1947" (PDF). Department of Elections, Sri Lanka. 2015-09-24 அன்று மூலம் (PDF) பரணிடப்பட்டது.
3. 1 2 3 4  Abeyesekera, Kirthie (29 October 2000). "Former Badulla MP K.V. Nadarajah passes away". *தி ஐலண்டு (இலங்கை)*. Archived from the original on 20 பிப்ரவரி 2001. .

வெளி இணைப்புகள்
---------------

* The Plea That Went Unheeded, Tamil Nation
எலும்பு உடைதல் அல்லது கீறலுறுதல் **எலும்பு முறிவு** (இலங்கை வழக்கு: **என்பு முறிவு**) எனப்படும். விபத்தினால் எலும்பு முறிவு அல்லது எலும்புகளில் காயம் படுதல்
போன்றவை இன்றைய தொழில் வளர்ச்சி பெற்ற நாளில் அதிகரித்துக் கொண்டு வருகிறது. மேலும், உலகமெங்கும் விபத்துக்கள் உயிர்கொல்லி நிகழ்வு களாகியுள்ளன. கி.மு. 14ம் நூற்றாண்டில், ஹிப்போகிரட்ஸ் கை, கால்களில் எலும்பு முறிவு சிகிச்சை பற்றி விளக்கினார். இந்தியாவில், இன்றும் பாரம்பரியமாக எலும்பு முறிவிற்குச் சிகிச்சையளிப்பவர்கள் உள்ளனர். எலும்பு முறிவிற்கு நவீனக்
காலச் சிகிச்சையும் உள்ளன. இவைகள் அறிவியல் சார்ந்த, நேர்த்தியான சிகிச்சைகளாகும். 

**ஆலம்பால் தைலம்(Alampal oil)**

ஆலம்பால் நல்லெண்ணெய் தெற்றி வேர் நன்னாரி வேர் சிவதை வின் பிசின் இவற்றை பொடி செய்து தைல பதமாக காட்சி தடவி வர அடிபட்ட காயம் வீக்கம் வேதனை எலும்பு முறிவு போன்றவற்றிற்கு பயன்படுகிறது

எலும்பு முறிவின் வகைகள்
-----------------------

### பச்சைக் கொம்பு முறிவு

இவ்வகை எலும்பு முறிவு குழந்தைகளுக்கு ஏற்படுகிறது. இதில் முறிவு முழுமையற்றதாகவும், கார்டெக்சின் ஒரு பகுதி ஒட்டிய நிலையிலும் காணப்படும்.

### மூடிய முறிவு

இவ்வகை முறிவினால் ஏற்படும் இரத்தக் கட்டு வெளியில் காணப்படுவதில்லை.

### திறந்த முறிவு

இவ்வகை முறிவினால், ஏற்படும் இரத்தக் கட்டு, திறந்த காயத்தின் வழியாக வெளியில் நன்கு தெளிவாகக் காணப்படும். இது ஒரு மிக மோசமான காயம். இதன் வழியாகக் கேடு விளைவிக்கும் கிருமிகள் உடலிற்குள் நுழையும் அபாயம் உண்டு.

### நோய்நிலை முறிவு

மெலிந்த எலும்புகளில் ஏற்படும் ஒரு சிறிய மோதல், இம்முறிவிற்குக் காரணமாகிறது. இது ஹைபர்
பாராதைராய்டிசத்தின் விளைவால் ஏற்படுகிறது.

### அழுத்த முறிவு

தொடர்ச்சியாக, நீண்ட காலத்திற்கு, எலும்பின் ஓரிடத்தில் ஏற்படும் அழுத்தம், இவ்வகை முறிவிற்குக் காரணமாகும்.

### பிறப்பு முறிவு

குழந்தை பிறக்கும் தருவாயில், குழந்தையின் உடலில் ஏற்படும் முறிவு, பிறப்பு முறிவு எனப்படும்.

எலும்பு முறிவு ஏற்படும் விதம்
-----------------------------

நேரடியாகவோ அல்லது மறைமுகமாகவோ எலும்பின் மீது ஏற்படும் மோதலே எலும்பு முறிவிற்குக் காμணமாகும். நேரடி மோதலினால், எந்த இடத்தில் மோதல் நடைபெறுகிறதோ அந்த இடத்தில் எலும்பு முறிவு ஏற்படுகிறது. மறைமுக மோதலினால், ஓரிடத்திலிருந்து மற்றொரு இடத்திற்கு, மோதலினால் ஏற்பட்ட அழுத்தம் கடத்தப்பட்டு வேறு இடத்தில் எலும்பு முறிவு ஏற்படுகிறது. எலும்பின் மீது ஏற்படும் சுழற்சி அல்லது எலும்பின் திருகல்,சரிவான (oblique) எலும்பு முறிவை ஏற்படுத்துகிறது. எலும்பு முறிவு எவ்வாறு ஏற்பட்டது என்பதைத் தெரிந்து கொள்வது மிகவும் அவசியம். அதன் மூலம், எலும்பு முறிவுப் பகுதி மேலும் மோசமாகாமல் தடுக்க முடியும். ஒருவர் தென்னை மரத்திலிருந்தோ அல்லது உயரமான கட்டிடத்திலிருந்தோ கீழே விழுந்தால் எலும்புகளில் முறிவு ஏற்படும். இதில் ஏற்படும் எலும்பு முறிவு நேரடியாக ஏற்பட்டது. இதன் பக்க விளைவாக முதுகெலும்புத் தொடரில் ஏற்படும் எலும்பு முறிவு மறைமுக மோதலினால் தோன்றியதாகும்.
**ரண்டிடங்கழி** ( மலையாளம்: രണ്ടിടങ്ങഴി , பொருள் : இரண்டுபடி ) என்பது 1958 ஆண்டைய மலையாள அரசியல் திரைப்படம் ஆகும். இந்தப்படத்தின் கதைக்கு அடிப்படையாக தகழி சிவசங்கரப் பிள்ளை இதே பெயரில் எழுதிய புதினத்தை கொண்டு எடுக்கபட்டது. இப்படத்ததை ப. சுப்ரமணியம் இயக்கினார். படத்தில் மிஸ் குமாரி, பி. ஜே. ஆண்டனி, டி. எஸ். முத்தய்யா, திகுகுறிசி சுகுமாரன் நாயர், கொட்டாரக்கர ஸ்ரீதரன் நாயர், எஸ். பி. பிள்ளை, பகதூர், அடூர் பங்கஜம், சோமன், ஜே. ஏ. ஆர். ஆனந்த் ஆகியோர் நடித்துள்ளனர். இந்தப்படம் தேசிய திரைப்பட விருதுகளில் தகுதிச் சான்றிதழைப் பெற்றது.

கதைச்சுருக்கம்
--------------

இந்தப்படம் குட்டநாட்டின் வர்க்க பேதத்தை சுட்டிக்காட்டுவதாக உள்ளது. பொறுப்பான பெண்ணானும், வேலைகள் செய்வதில் திறமையான பெண்ணான சிருதாவை மணக்க பலர் விரும்புகின்றனர். நாயகன் கொரன் அந்த ஊர் நிலக்கிழாரிடம் பணம் வாங்கி செலவழித்து சிருதாவை மணக்கிறான். திருமணம் முடித்தபிறகு தம்பதியர் இருவரும் நிலக்கிழாரிடம் பண்ணை வேலைக்கு செல்கின்றனர். கொஞ்சகாலத்தில் கொரன் தொழிலாளர்களை திரட்டி நிலக்கிழாருக்கு எதிராக போராடுகிறான். இதனால் ஆத்திரமுற்ற நிலக்கிழார் கொரன்மீது திருட்டு குற்றம் சுமத்துகிறார். இதனால் இவர்களது வாழ்கை சிதைவுக்கு உள்ளாகிறது. இதிலிருந்து இவர்கள் மீண்டார்களா என்பதேகதை.

நடிகர்கள்
---------

* சிருதாவாக மிஸ் குமாரி
* கொரானாக பி.ஜே. ஆண்டனி
* சாத்தனாக டி.எஸ்.முத்தையா
* திக்குரிசி சுகுமாரன் நாயர்
* கோட்டாரக்கார ஸ்ரீதரன் நாயர்
* எஸ்.பி பிள்ளை, பகதூர்
* அடூர் பங்கஜம்
* சோமன்
* ஜே.ஏ.ஆர் ஆனந்த்

விருதுகள்
---------

தேசிய திரைப்பட விருதுகள், இந்தியா 
* 1959 - மலையாளத்தில் சிறந்த திரைப்படத்திற்கான தேசிய திரைப்பட விருது - தகுதி சான்றிதழ்

குறிப்புகள்
-----------

1. ↑  "6th National Film Awards". International Film Festival of India. 20 October 2012 அன்று மூலம் பரணிடப்பட்டது. 3 September 2011 அன்று பார்க்கப்பட்டது.

வெளி இணைப்புகள்
---------------

* பி. விஜயகுமார். *ரண்டிடங்கழி* 1958 பரணிடப்பட்டது 2012-11-09 at the வந்தவழி இயந்திரம். *தி இந்து*. 2 ஆகஸ்ட் 2008.
* மலையாள திரைப்பட தரவுத்தளத்தில் *ரண்டிடங்கழி*
[*தொடர்பிழந்த இணைப்பு*]
* இணையதள திரைப்பட தரவுத்தளத்தில் *Randidangazhi*
**செங்குந்த இந்துக் கல்லூரி** (*Senguntha Hindu College*) யாழ்ப்பாணம் மாவட்டத்தில் திருநெல்வேலி என்ற ஊரில் அமைந்துள்ள ஒரு பாடசாலை ஆகும். நல்லூர் செங்குந்த சந்தைக்கு முன்புறமாக அமையப் பெற்ற வீதியில் சுமார் 100 யார் தொலைவில் கொன்றையடிவைரவர் ஆலயத்திற்கு சொந்தமான பண்டாரி வளவில் இக்கல்லூரி அமைந்துள்ளது.

வரலாறு
------

நல்லூர் இராசதானி சூழவுள்ள பகுதிகளில் பெருமளவு வசித்த செங்குந்த மக்களும் சைவர்களும் தமது மக்களுக்கு சைவ சூழலில் கல்வி புகட்ட இப்பாடசாலையை ஆரம்பித்தனர். பிரபல சோதிட நிபுணரும் கொண்டலடி வைரவ கோவில் தர்மகர்த்தாவுமாகிய சண்முகம் இளயதம்பி என்பவரின் பராமரிப்பில் இருந்த கோவிலுக்கு சொந்தமான பண்டாரிவளவு என்றழைக்கப்பட்ட காணியில் 1932 காலப்பகுதியில் கந்தவாச மண்டபம் (சங்கமடம்) அமைக்கப்பட்டது. இதுவே செங்குந்த இந்துக் கல்லூரியின் ஆரம்பம் ஆகும். செங்குந்த மகாசபை நிகழ்ச்சிகள் நடத்தப் பயன்படுத்தப்பட்டது. சைவப் பாடசாலைகள் நிறுவும் சேவை புரிந்த சைவ வித்தியா விருத்தி சபையின் முகாமையாளரும் வழக்கறிஞருமான இந்துபோர்ட் இராசரத்தினம், சண்முகம் இளயதம்பி ஆகியோரின் கூட்டுமுயற்சியில் 1934 அக்டோபர் 1 விஜயதசமி அன்று செங்குந்த சைவத் தமிழ்க் கலவன் பாடசாலை என்ற பெயரில் ஆரம்பிக்கப்பட்டது. இப்பாடசாலையின் முதல் அதிபராக சுன்னாகம் குமாரசுவாமிப் புலவரின் மகன் முத்துக்குமாரசுவாமிப்பிள்ளை (1934-1943) நியமிக்கப்பட்டார். 1949-இல் செங்குந்த இந்து ஆங்கிலப் பாடசாலையாக பெயர் மாற்றம் கண்டது. 1959-இல் உயர்தர வகுப்புகள் ஆரம்பிக்கப்பட்டன.

பாடசாலை அதிபர்கள்
-----------------

* முத்துக்குமாரசுவாமி
* கணபதிப்பிள்ளை (1944-1967)
* எஸ். பி. நடராசா (1986-1970)
* இலங்கை நாயகம் (1971-1972)
* வரணி சிவப்பிரகாசம்
* நாகராஜா (1973)
* இ. பொன்னம்பலம் (1974)
* வி. மகாதேவா (1975-1977)
* எஸ். சிவப்பிரகாசம் (1978)
* ப. சுவாமிநாதசர்மா (1979-1985)
* ம. சண்முகலிங்கம் (1986)
* வி. அரியநாயகம் (1987)
* எம். பரமேஸ்வரன் (1988-1995)
* ஏ. ராஜகோபால் (1995-1999)
* திருமதி சி. விஸ்வலிங்கம் (1999-2007)
* இரத்தினம் பாலகுமார் (2008 - 2013)
* க.தர்மகுலசிங்கம் (2013 - 2017)
* இ.பாலச்சந்திரன் (2017 முதல்)

கல்லூரிப் பண்
-------------

வாழ்த்திடுவோம் எங்கள் கல்லூரித் தாயை   

வளமுடன் மாணவர் நாமே.   

செங்குந்த இந்துக் கல்லூரியை என்றும்   

எங்களுக்குக் கல்வி அளித்து   

பொங்கும் புகழுடன் வாழ்ந்திட நாமே   

திங்கள் முடியோனைத் துதிப்போம்   

கன்னல் சுவை தரும் தமிழ்மொழியுடனே   

அன்னிய ஆங்கிலம் சேர்த்து   

இன்னிசை யோடுயர் இலக்கியம் பலவும்   

என்றுமே அளித்திடும் அன்னாய்   

இத்தல மீதினில் மாணவர் எல்லாம்   

உத்தமாராய் வாழ வேண்டி   

சத்தியம் ஒழுக்கம் எனுமுயர் பண்பை   

எத்தினமும் ஊட்டும் தாயே   

வறுமையாய் வாடினும் வளமுற்று வாழினும்   

மறந்திட மாட்டோம் உன் நலனை   

குறைகளின்;றி உனைக் குவலயம் போற்றிட   

இறைவனை வேண்டுவோம் நாமே   

எந்தை போல் வந்தெமக் கறிவுரை கூறும்   

இராசரெத்தினம் என்றும் வாழ்க   

சிந்தையில் இந்துக்கள் கல்வியை நிறைத்த   

'இந்துபோட்' ஸ்தாபனம் வாழ்க   

வாழிய வாழிய எங்கள் கல்லூரி வாழிய வாழிய என்றும்   

வாழ்க! வாழ்க!! வாழ்க!!!   

வளம் பல் பெருக்கி என்றும் வாழிய எங்கள் கல்லூரி!

இயற்றியவர்: சிற்பி. எஸ். சரவணபவன்

மேற்கோள்கள்
-----------

1. 1 2 3 4 5 6
2. 1 2 3  "செங்குந்த இந்துக் கல்லூரி". J/SENGUNTHA HINDU COLLEGE. 21-11-2015 அன்று மூலம் பரணிடப்பட்டது. 29-02-2020 அன்று பார்க்கப்பட்டது. Check date values in: `|access-date=, |archive-date=` (உதவி)
3. ↑
**க. மா. தியாகராஜன்** (K.M. Thiagarajan, 1945-2007)என்னும் கருமுத்து மாணிக்கம் தியாகராஜன் ஒரு இந்தியத் தொழிலதிபர். மைக்ரோகிரிடிட் பவுண்டேசன் ஆப் இந்தியா -வின் நிறுவனர், தலைவர்.

வாழ்க்கைக் குறிப்பு
-------------------

மதுரை கருமுத்து தியாகராஜன் செட்டியாரின் மகன் வழிப் பேரனான இவர் மதுரையில் பிறந்தவர். இவரது தந்தை கருமுத்து தி. மாணிக்கம். சென்னை கிருத்துவக் கல்லூரி பள்ளியில் பள்ளிக் கல்வி பயின்றார். சென்னை மாநிலக் கல்லூரியில் இளநிலைப் பட்டமும், அமெரிக்காவின் பிட்ஸ்பர்க் பல்கலைக்கழகத்தில் எம்.பி.ஏ. பட்டமும் அதே துறையில் முனைவர் பட்டமும் பெற்றார்.

பணிகள்
------

ரோசெஸ்டர் பல்கலைக்கழகத்தில் உதவிப் பேராசிரியராக இரு ஆண்டுகள் (1968-70) பணி செய்தபிறகு இந்தியா திரும்பியவர், லாயல் நூற்பாலையின் இயக்குநராகவும், லாயல் குழும நிறுவனங்களின் தலைவராகவும் பொறுப்பேற்றார். அத்துடன் பல்வேறு நிறுவனங்களின் இயக்குநராகவும் இருந்தார்.

### வகித்த பதவிகள்

* மதுரை வங்கியின் தலைவர்.
* தலைவர்- சென்னை நிர்வாகக் கழகம்.
* இந்திய ஹங்கேரி வர்த்தகக் குழு,
* நிர்வாகக் குழு உறுப்பினர், அசோசேம் அமைப்பு மேம்பாட்டு மையம், ஐதராபாத், 'சிட்ரோ' கோவை.

குறிப்புகள்
-----------

1. ↑
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்29
**2022 மிரான்சா தற்கொலை குண்டுவெடிப்பு** (*2022 Miranshah suicide bombing*) பாக்கித்தான் நாட்டின் கைபர் பக்துன்வா மாகாணம் வடக்கு வசீரிசுதான் நகரத்தில் நடந்த ஒரு தாக்குதலைக் குறிக்கிறது. 2022 ஆம் ஆண்டு மே மாதம் 15 ஆம் நாள் நடைபெற்ற இத்தாக்குதலில் மூன்று பாக்கித்தானிய இராணுவ வீரர்களும் மூன்று குழந்தைகளும் கொல்லப்பட்டனர். பாக்பட்டன் நகரத்தைச் சேர்ந்த 33 வயதான லான்சு அவில்தார் சுபைர் காதர், அரிபூரைச் சேர்ந்த 21 வயதான சிப்பாய் உசைர் அசுபர் மற்றும் முல்தானைச் சேர்ந்த 22 வயதான சிப்பாய் காசிம் மக்சூத் ஆகியோர் இத்தாக்குதலில் உயிர் இழந்த இராணுவ வீரர்கள் என பாக்கித்தானிய இராணுவத்தின் ஊடக விவகாரப் பிரிவினர் அடையாளம் கண்டுள்ளனர். மேலும் இத்தாக்குதலில் 11 வயது, எட்டு வயது மற்றும் நான்கு வயது குழந்தைகளும் இறந்து போனதாகவும் அவர்கள் தெரிவித்தனர்.

பாக்கித்தானிய உளவுத்துறை அமைப்புகள் தற்கொலை குண்டுதாரி மற்றும் அவரது ஆதரவாளர்கள் பற்றி அறிய விசாரணை நடத்தினர்.

தற்கொலைத் தாக்குதலுக்கு கண்டனம் தெரிவித்த பிரதமர் சேபாசு செரீப், "அப்பாவி குழந்தைகளைக் கொன்றவர்கள் இசுலாம் மற்றும் மனிதநேயம் இரண்டிற்கும் எதிரிகள்" என்று குறிப்பிட்டுள்ளார். இழந்த உயிர்கள் குறித்து அவர் வருத்தம் தெரிவித்தார். சர்கில் மேமனும் இந்தத் தாக்குதலைக் கண்டித்து பகிரங்க அறிக்கை ஒன்றை வெளியிட்டார்.

மேற்கோள்கள்
-----------

1. ↑  "Three children & 3 soldiers killed in suicide blast in Pakistan's North Waziristan". *CNBC TV18* (ஆங்கிலம்). 2022-05-15. 2022-08-17 அன்று பார்க்கப்பட்டது.
2. ↑  "Suicide Attack In Pakistan Kills At Least Six People, Including Children". *Radio Free Europe/Radio Liberty* (ஆங்கிலம்). 15 May 2022. 2022-08-17 அன்று பார்க்கப்பட்டது.
3. ↑  "Pakistan: Three children among six killed in suicide blast in North Waziristan's Miranshah". *Firstpost* (ஆங்கிலம்). 2022-05-15. 2022-08-17 அன்று பார்க்கப்பட்டது.
4. ↑  "3 soldiers, children martyred in suicide blast in N Waziristan". *The Express Tribune* (ஆங்கிலம்). 2022-05-15. 2022-08-17 அன்று பார்க்கப்பட்டது.
5. ↑  Siddiqui, Naveed (2022-05-15). "3 soldiers, children martyred in suicide blast near Miranshah: ISPR". *Dawn* (ஆங்கிலம்). 2022-08-17 அன்று பார்க்கப்பட்டது.
6. ↑  "Sharjeel Memon condemns Miranshah suicidal attack". *Associated Press of Pakistan*. 15 May 2022. .
Osteoma of ear canal (external auditory meatus)
**எலும்புக் கட்டி** (*Osteoma*) என்பது எலும்புத் திசுக்களின் **புது வளர்ச்சி** (Neoplasm) ஆகும். **ஆஸ்டியோமா** எனும் எலும்பில் தோன்றும் இந்த வீக்கம் புற்று அன்று. பிற இடங்களுக்கு பரவாது என்றாலும் அழுத்தம் காரணமாக வலி ஏற்படும். ஆனால் **எலும்புப் புற்றுநோய்** (Osteosarcoma ) அதிக வலியினைக் கொடுக்கும். பிற இடங்களுக்கும் பரவும். கதிர்மருத்துவம், வேதிமருந்துகள் எல்லாம் அதிக பயன்படாது. முழுமையாகக் புற்று காணப்படும் பகுதியினை அறுவை மூலம் களைவதே நல்ல பயனைக் கொடுக்கிறது. எலும்பில் காணப்படும் புற்றுநோய் பெரும்பாலும் **தொலைபரவல்** (Metastatic ) காரணமாகத் தோன்றுகின்ற **துணைப் புற்றாகவே** (Secondary T) உள்ளன.

**எலும்புப் புற்றுநோய் அறிகுறிகள்**-முக்கியமாக எலும்பில் வலி ஏற்படும்.குறிப்பாக இரவுநேரங்களில் மோசமான அதிக வலி உருக்கும்.கால் முட்டி, தொடை, விலாஎலும்பு,இடுப்பு எலும்பு வலிகள் கவனிக்கப்பட வேண்டும்.வீக்கமும் காய்ச்சலும் இருக்கும்.வளக்கமுடியாத நடை தளர்வு ஏற்படுவதுண்டு.
குழந்தைகளிடம் இந்த அறிகுறிகள் வளர்ச்சியின் அறிகுறிகள் என உதாசீனப்படுத்துவதால் நோய் முற்றிய நிலையிலேயே தெரிய வருகிறது.வலியைப் பொறுத்துக் கொள்ளக்கூடிய குழந்தைகளிடம் ,நோய் காரணமாக எலும்பு முறிவு ஏற்படும் போதுதான் தெரியவருகிறது.
நோய் காணல்-சிறப்பு மருத்துவக் குழுவினரி துணையுடன் நோய் கண்டு கொள்ளப்படுகிறது.புற்றுநோய் தொடர்புடைய அத்தனை மருத்துவர்களும் இக்குழுவில் இடம் பெறுவர்.நோயிளியைப் பற்றிய முழு விவரமும் நோயாளியின் முழு உடல் பரிசோதனையும் செய்யப்பட வேண்டுவது மிகவும் முக்கியம்.குருதி, சிறுநீர் ஆய்வும் மேற்கொள்ள வேண்டும்.முழு எலும்புத் தொகுதியும் நுரையீரலும் சிறப்பாக ஆராயப்ப படவேண்டும்.முறிவு ஏற்பட்ட பகுதி கவனிக்கபட வேண்டும்.
எலும்புத் திசு பரிசோதனை கட்டாயம் செய்யப்பட வேண்டும். நோயினை உறுதி செய்ய இது மிகவும் அவசியமாகும்.
அறுவை மருத்துவமே சிறந்த்து.எலும்பு புற்றினை அழிக்க மிகவும் அதிக கதிர் ஏற்பளவினைக் கொடுக்க வேண்டியதாக உள்ளது.மருந்துகளும் உள்ளன.

வெளி இணைப்புகள்
---------------

* BoneTumor பரணிடப்பட்டது 2012-07-22 at the வந்தவழி இயந்திரம்
* *radio/498* at eMedicine - Osteoid osteoma
* *derm/301* at eMedicine - Osteoma cutis
* Humapth #4724 (Pathology images)
கூட்டுறவு கல்வி மற்றும் கூட்டுறவு படிப்புகள், கூட்டுறவு அடையாளத்தின் மீதான ஐ.சி.ஏ. அறிக்கை கூற்றுப்படி, கூட்டுறவு சங்கங்கள் "தங்கள் உறுப்பினர்களுக்கு கல்வி மற்றும் பயிற்சி அளித்தல், தேர்ந்தெடுக்கப்பட்ட பிரதிநிதிகள், மேலாளர்கள் மற்றும் ஊழியர்கள் ஆகியவற்றவா்களுக்கு வழங்க படுகிறது. அவர்கள் கூட்டுறவு அபிவிருத்திக்கு திறம்பட பங்களிக்கிறார்கள், பொது மக்களுக்கு குறிப்பாக இளைஞர்கள் மற்றும்  தலைவர்களுக்கு கூட்டுறவின்  ஒத்துழைப்பின் தன்மை மற்றும் நலன்களை பற்றி தெரிவிக்கின்றது. "இது ஐந்தாவது கூட்டுறதவு  கொள்கையை உருவாக்குகிறது. கூட்டுறவு பொருளாதாரம், கூட்டுறவு இயக்கத்தின் வரலாறு ஆகியவை இதில் அடங்கும்.

2011 ஆம் ஆண்டு டிசம்பரில், கூட்டுறவு கழகங்களின் சிறப்புப் பதிப்பு, கூட்டுறவு கற்றலுக்கு  வழங்கப்பட்டது. மாருன் ப்ரீஸால் திருத்தப்பட்ட இந்த பதிப்பில், கோட்பாட்டாளர்கள் மற்றும் கூட்டுறவு கற்றல் பயிற்சியாளர்களால் எழுதப்பட்ட 14 கட்டுரைகளைக் கொண்டுள்ளது. நைஜல் ரேமண்ட் (கூட்டுறவு கற்றல்: நடைமுறையில் மதிப்புகள்), வெண்டி ஜோலிஃப் (கூட்டுறவு கற்றல்: வகுப்பறையில் அது வேலை செய்யும்) மற்றும் நிக் மேத்யூஸ் (கற்பித்தல் பற்றி கூட்டுறவு ஒரு யூகே பல்கலைக்கழகம் பிசினஸ் ஸ்கூலில் இயங்கும்).

குறிப்புகள்
-----------

1. ↑   Journal of Co-operative Studies, December 2011, Volume 44, Number Available at

வெளி இணைப்புகள்
---------------

* British Columbia Institute for Co-operative Studies பரணிடப்பட்டது 2016-03-03 at the வந்தவழி இயந்திரம்
திவான் பகதூர் **சர் கலமூர் வீரவள்ளி குமாரசாமி சாத்திரி**(19 ஜூலை 1870 - 24 ஏப்ரல் 1934) என்பவர் இந்திய வழக்கறிஞர் மற்றும் சமசுகிருத அறிஞர் ஆவார். இவர் சென்னை உயர்நீதிமன்றத்தின் நீதிபதியாக பணியாற்றினார். புகழ்பெற்ற வழக்கறிஞரும் அரசியல்வாதியுமான சே. ப. இராமசுவாமி ஐயருடைய மைத்துனர் ஆவார்.

ஆரம்ப கால வாழ்க்கை
------------------

குமாரசாமி சாத்திரி, சி.வி.சுந்தர சாத்திரியின் மூத்த மகனாக 1870-ல் சென்னையில் பிறந்தார். குமாரசாமி சாத்திரி, பன்மொழிப் புலமைபெற்ற சி. வி. இரகுநாத சாத்திரியின் பேரன் ஆவார். ஆரம்பக்காலத்தில் சென்னை சட்ட மேலவையில் உறுப்பினராக இருந்த இந்தியர்களில் இவரும் ஒருவர். இவருக்கு மூன்று சகோதரர்கள் மற்றும் ஒரு சகோதரி, சீத்தம்மாள் இருந்தனர். இவரது சகோதரி சர் சே. ப. ராமசாமி ஐயரை மணந்தார்.

குமாரசாமி சாத்திரி, சென்னை, மாநிலக் கல்லூரி மற்றும் சட்டக் கல்லூரியில் பட்டம் பெற்றார். இங்கு இவர் எல்பின்ஸ்டோன் தாம்சன் மற்றும் மோர்ஹெட் சட்ட உதவித்தொகையினைப் பெற்றார். இன்னசு பதக்கத்தையும் வென்றார்.

தொழில்
------

சாத்திரி 1894ஆம் ஆண்டில் சென்னை உயர் நீதிமன்றத்தின் ஒரு வழக்கறிஞர் தனது வாழ்க்கையைத் தொடங்கினார். வழக்கறிஞராகப் பணியாற்றிய பிறகு, சாத்திரி இறுதியில் சென்னை சிறு வழக்குகள் நீதிமன்றத்தின் நீதிபதியானார். 1911-ல் பர்ஹம்பூர் மாவட்ட நீதிபதி பணியாற்றினார். இவருக்கு "திவான் பகதூர்" என்ற பட்டம் வழங்கப்பட்டது.

1914-ல், சாத்திரி சென்னை உயர் நீதிமன்ற நீதிபதியாக நியமிக்கப்பட்டார். இவர் ரவுலட் சட்டம் என்றும் நீதிபதி ரவுலட்டின் கீழ் ரவுலட் குழஎன்று அழைக்கப்படும் ரெளலட் குழுவில் உறுப்பினராக இருந்தார். 1924ஆம் ஆண்டு புத்தாண்டு விருது பெற்றார்.

இறப்பு
------

சாத்திரி 1934ஆம் ஆண்டு சென்னையில் தனது 63ஆவது அகவையில் மரணமடைந்தார்.

மேற்கோள்கள்
-----------

1. 1 2  "Obituary: Sir Kumaraswami Sastri". *தி டைம்ஸ்*: p. 9. 25 April 1934.
2. 1 2 3 4 5  Bhargava, Prag Narain (1912). *Supplement of Who's who in India*. Lucknow: Newul Kishore Press. பக். 72.
3. 1 2  Yves Dezalay; Bryant G. Garth (2010). *Asian Legal Revivals: Lawyers in the Shadow of Empire*. University of Chicago. பக். 71.
4. ↑  The London Gazette, 1 January 1924
**மகாராஜா ரஞ்சித் சிங் அருங்காட்சியகம்** (*Maharaja Ranjit Singh Museum*) , இந்திய பகுதியின் பஞ்சாப் மாநிலத்திலுள்ள அமிருதசரசு நகரின் வடக்கு பகுதி லாரன்ஸ் சாலையிலுள்ள, 'ராம் பாக்' தோட்டப்பூங்காவில் அமைந்துள்ளது. நான்காம் சீக்கிய குருவான 'குரு ராம் தாசு' எனபவர் பெயரில் அமைந்துள்ள ராம் பாக் பூங்கா, லாகூர் 'ஷாலிமார் பாக்' சார்பில் 1818-ல் அடிக்கல் நாட்டப்பட்டதாக கருதப்படுகிறது. துவக்கத்தில் ராசவம்சத்தினரின் கோடைக்கால மாளிகையாக விளங்கிய இந்த கட்டிடம், மகராஜா ரஞ்சித் சிங் உரிமையில் இருந்து, பின்னர் ஒரு அருங்காட்சியகமாக மாற்றப்பட்டது.

சேகரிப்புகள்
------------

இந்த அருங்காட்சியகத்தில், பல்வேறு ஆயுதக்கருவிகள், புராதன நாணயச்சேகரிப்புகள் மற்றும் எழுத்துப்பிரதிகள் போன்றவை காட்சிக்கு வைக்கப்பட்டிருக்கின்றன. இவ்வாறான பழம்பெரும் பொருட்களில் பெரும்பாலானவை முகலாயர் காலத்தை சேர்ந்தவையாகும்.

காணவேண்டியவை
------------

அமிருதசரசுவின் 'ராம் பாக்' பூங்காவில் உள்ள இந்த காட்சியகத்தில், பஞ்சாப் பகுதியை ஆண்ட அரசர்களின் அரண்மனைகள், அரசவைக்காட்சிகள், ராச வம்சத்தினரின் கூடார வாச காட்சிகள் போன்றவை சித்தரிக்கப்பட்ட தூரிகை வண்ண ஓவியங்களும், உலகப்பிரசித்தி பெற்ற கோஹினூர் வைரத்தின் மாதிரி (நகல்) ஒன்றும், மஹாராஜா ரஞ்சித் சிங் பயன்படுத்திய முத்திரை பொதிக்கப்பட்ட பர்வானா (விரல் அணிகலன்) ஒன்றும் இங்குள்ள இதர விசேடமான காட்சிப்பொருட்களாகும். சீக்கிய இனத்தாரின் வரலாறு, மற்றும் பாரம்பரியம் குறித்த ஆழமான தகவல்களை அளிக்கும் இந்த அருங்காட்சியகத்தை, தோட்டப்பூங்காவில் உள்ள ஒரு பிரம்மாண்ட வாசல் அமைப்பை கடந்து சென்றால் இந்த அருங்காட்சியக மாளிகையை அடையலாம்.

நுழைவுத் தகவல்
--------------

* **முகவரி**: மகாராஜா ரஞ்சித் சிங் மியூசியம், லாரன்சு சாலை, கம்பனி பாக் (ராம் பாக்), பஞ்சாப் மாநிலம் அமிருதசரசு அஞ்சல் குறியீடு: 143001,  இந்தியா
* **அனுமதித் தகவல்**: இலவச நுழைவு (கட்டணமில்லா காட்சியகம்), (செவ்வாய்க்கிழமை முதல், ஞாயிற்றுக்கிழமை வரை மட்டுமே).
* **கால அட்டவணை**:

| பார்வை நாட்கள் | பார்வைக் காலம் | பார்வைக்கால அளவு |
| --- | --- | --- |
| ஞாயிறு | காலை:10:00-மாலை:09:00 | 1 - 2 மணிகள் |
| திங்கள் | அனுமதி இல்லை | அனுமதி இல்லை |
| செவ்வாய் | காலை:10:00-மாலை:05:00 | 1 - 2 மணிகள் |
| புதன் | காலை:10:00-மாலை:05:00 | 1 - 2 மணிகள் |
| வியாழன் | காலை:10:00-மாலை:05:00 | 1 - 2 மணிகள் |
| வெள்ளி | காலை:10:00-மாலை:05:00 | 1 - 2 மணிகள் |
| சனி | காலை:10:00-மாலை:09:00 | 1 - 2 மணிகள் |

இவற்றையும் காண்க
----------------

* ரஞ்சித் சிங் போர் அருங்காட்சியகம்
* ரஞ்சித் சிங்

சான்றாதாரங்கள்
--------------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
2. ↑  "Maharaja Ranjit Singh Museum". www.holidayiq.com (ஆங்கிலம்). 2005-16. 2017-02-12 அன்று மூலம் பரணிடப்பட்டது. 2016-07-18 அன்று பார்க்கப்பட்டது. Check date values in: `|date=` (உதவி)
3. ↑  "महाराजा रणजीत सिंह म्यूजियम, अमृतसर". hindi.nativeplanet.com (இந்தி). 2016. 2016-07-18 அன்று பார்க்கப்பட்டது. Check date values in: `|date=` (உதவி)
4. ↑  "www.trabol.com | Maharaja Ranjit Singh Museum, Amritsar". 2018-03-16 அன்று மூலம் பரணிடப்பட்டது. 2016-07-18 அன்று பார்க்கப்பட்டது.

* ரஞ்சித் சிங் அருங்காட்சியக கட்டிடம்
[*தொடர்பிழந்த இணைப்பு*]
**கே. ஜி. ரஞ்சித்,**(Ranjith (Singer)) தமிழ், தெலுங்கு, மலையாளம் மற்றும் கன்னடத் திரையுலகில் பணிபுரிந்த இந்திய பின்னணிப் பாடகர் ஆவார்.

ஆரம்ப வாழ்க்கை
--------------

ரஞ்சித் இந்தியாவிலுள்ள, சென்னையில், ஒரு மலையாள குடும்பத்தில் பிறந்தவர். அவர் பல்வேறு வகையான இசைகளைக் கேட்டு வளர்ந்தார். பல கேரள மக்கள் இருந்த இடத்தில் அவர் தங்கியிருந்ததால், அவருக்கு, உள்ளூர் நிகழ்ச்சிகளில் பங்கேற்க வாய்ப்பு கிடைத்தது. பிறகு, ஒரு குடும்ப நண்பரின் வழிகாட்டுதலில், அவர் ஹிந்துஸ்தானி இசை மற்றும் கர்நாடக இசையைக் கற்றுக்கொண்டார். வித்வான் கடலூர் சுப்பிரமணியன், கே.எஸ் கனகசிங்கம், திருச்சூர் பி. ராமன்குட்டி மற்றும் பி. எஸ். நாராயண சுவாமி ஆகியோரிடம் பயிற்சி பெற்றார். அவர் 2001 ஆம் ஆண்டில் சன் டிவி "சப்த ஸ்வரங்கள்" பாடல் போட்டியில் பங்கு பெற்று வென்றதினால் பிரபலமடைந்தார். இவர் பயிற்சி பெற்ற பரத நாட்டிய நடனக் கலைஞரான ரேஷ்மி மேனனை திருமணம் செய்து கொண்டார். இவர்களுக்கு ரியா என்ற மகள் உள்ளார்.

தொழில்
------

மணிசர்மா, '**பாபி'** (2002) என்கிற தெலுங்கு படத்திற்காக ,"*அடுகு அடுகு*" என்ற பாடலைப் பாட ரஞ்சித்திற்கு வாய்ப்பளித்தார். இப்பாடலை, இவர், திறமையான பாடகரான ஹரிஹரனுடன். இணைந்து பாடியுள்ளார். இதன் மூலமாக பின்னணிப் பாடகராக ரஞ்சித் அறிமுகப்படுத்தப்பட்டார். ரஞ்சித் அவர்களின் முதல் தமிழ் பாடலானது, *ஆசை ஆசையாய்* (2002) திரைப்படத்தில் வருகின்ற "ஹே பெண்ணே" என்பதாகும். மேலும், இந்தப் பாடலுக்கும் மணிசர்மா இசையமைத்திருந்தார். இருப்பினும், ரஞ்சித்திற்கு புகழைப் பெற்றுத் தந்த "*சப்போஸ்*" என்று தொடங்கும் பாடல் *சுக்ரன்* (2005) திரைப்படத்தில் இடம்பெற்றது. 2007 ஆம் ஆண்டில் அவர் தனது தாய்மொழியான மலையாளத்தில், முதல் பாடலான "*இன்னொரு பாட்டொன்னு பாடான்*" என்கிற பாடலை "*கிலுக்கம் கிலுகிலுக்க்கம்"* திரைப்படத்திற்காக பாடினார். ரஞ்சித், 2009இல் வெளியான "*கம்யம்*" தெலுங்குப் படத்தில் பாடிய "எந்தவரகு" பாடலுக்காக சிறந்த ஆண் பின்னணிப் பாடகருக்கான தெலுங்குப் பிரிவில், 56வது தென்னிந்திய பிலிம்பேர் விருதிற்கு பரிந்துரை செய்யப்பட்டார்.

2005 ஆம் ஆண்டில், ரஞ்சித், ஐயப்பன் நமஸ்கார ஸ்லோகங்களை இசையமைத்துப் பாடியுள்ளார். இது, *சரணம் ஐயப்பா* என்ற பெயரில் தொகுக்கப்பட்டது. அவர் மேலும், பஞ்சமுகி என்கிற நடனக் குழுவிற்கு இசையமைத்தார். இவர், யுவன் ஷங்கர் ராஜா , வித்யாசாகர் மற்றும் பிற இசை இயக்குனர்களுடன் இணைந்து தமிழ் படங்களில் பணியாற்றியுள்ளார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2017-08-22 அன்று மூலம் பரணிடப்பட்டது. 2019-03-22 அன்று பார்க்கப்பட்டது.
2. ↑  Rao, Subha J. (2 March 2006). "Making a song and dance". Chennai, India: *The Hindu*. Archived from the original on 1 மே 2007.. பார்த்த நாள்: 4 March 2009.
3. ↑  "Young guns of Kollywood". *Times of India*. 7 July 2008.. பார்த்த நாள்: 4 March 2009.
4. ↑  "Ranjith hails from Kerala". Filmi Beat.
5. 1 2 3 4  "On the right track". *The Hindu*. Archived from the original on 2007-10-18. .
6. ↑  "CDs for the season". Archived from the original on 2005-01-27. .
7. ↑  "Dance ensemble". Archived from the original on 2009-02-03. .
**ஜேய்னி இரேதேபகு** *(Jani Radebaugh)* (/ˈdʒeɪni ˈrædəbɔː/; *JAY-nee-\_-RAD-ə*) அல்லது **ஜேனி இராதேபவு** ஓர் அமெரிக்கக் கோள் அறிவியலாளர் ஆவார். இவர் பிரிகாம் யங் பல்கலைக்கழகத்தில் புவியியல் பேராசிரியராக உள்ளார். இவர் கோள்கள் ஆய்வில் வல்லுனர் ஆவார்.இவர் *எப்படி புடவி இயங்குகிறது* அறிவியல் சார்ந்த தொலைக்காட்சி வலையின் கண்டுபிடிப்புத் திட்ட நிகழ்விலும் பிரித்தானிய ஒலிபரப்பு அலைவரிசையிலும் நோவா அலைவரிசையிலும் அடிக்கடி தோன்றி அறிவியல் பரப்புரை நிகழ்த்துகிறார். மேலும் இவர் அறிவியல் அலைவரிசையில் *கோள்களும் அதற்கு அப்பாலும்* நிகழ்ச்சியிலும் பங்கேற்கிறார். இவர் காசினி இராடார் கருவியின் தகவல்களைப் பகுப்பாய்வு செய்து *திரேகான்பிளை* எனும் தரையிறங்கி விண்கலத் திட்ட முன்மொழிவுக்குப் பங்களிப்பு செய்துள்ளார். அதோடு இவர் கலீலியோ விண்கலத் திட்டம், அயோவா எரிமலை நோக்கீட்டுத் திட்ட முன்மொழிவு, செவ்வாய் நடுவரைத் திட்டம் ஆகியவற்றில் பங்கேற்றுள்ளார்.

இரேதேபகுவும் காசினித் திட்டக் கூட்டாளிகளும் 2012, திச்ம்பரில் 200 கல் (324 கிமீ) நீலமுள்ள நைல்நதியொத்த வேது புளூமினா எனும் நீர்ம மீத்தேன் பேராறு காரிக்கோளின் தித்தன் நிலாவில் ஓடுவதைக் கண்டுபிடித்ததாக அறிவித்தனர்.

இவர் சூரியக் குடும்பம் சார்ந்த வான்பொருட்களாகிய காரிக்கோளின் தித்தன் நிலா, எத்தியோப்பிய அபார் பள்ளத்தாக்கு, வானுவாட்டு, கிளாவுவியா சார்ந்த உள்ள அனற்குழம்பு ஏரிகள், வியாழனின் நிலாவான இயூவில் நிலவும் அனற்குழம்பு ஏரிகள் ஆகியவற்றின் நிலவியல் கூறுபாடுகளை ஆய்வு செய்ய, புவியில் அமையும் சகாரா, அரேபிய, நாமிபு பாலைவனங்களின் மணற்குன்றுகள் பலவற்றை ஆய்வு செய்துள்ளார். செவ்வாயிலும் வெள்ளியிலும் தித்தன் நிலாவிலும் அமையும் காற்றாக்க முகடுகளைப் புரிந்துகொள்ள இவர் இரானில் உள்ள உலூத் பாலைவனத்துக்குச் சென்று அங்குள்ள யார்தாங்குகள் எனப்படும் காற்றாக்க முகடுகளை ஆய்வு செய்தார், மேலும் இவர் விண்கல்தேட்ட அமெரிக்க அண்டார்க்டிகா ஆய்வில் பல கட்டங்களில் பங்கேற்றுள்ளார். இங்கு இவர் சூரியக் குடும்பம் சார்ந்த வான்பொருட்களாகிய நிலா, செவ்வாய், விண்கற்களின் பதக்கூறுகளை மீட்க உதவியுள்ளார்..

மேற்கோள்கள்
-----------

1. ↑  *How the Universe Works*, "Strangest Alien Worlds", season 5, episode 9. First aired 2017-02-07. The narrator says Radebaugh's name at about 6:00 into the episode.
2. ↑  "Jani Radebaugh". *www.planetary.org* (ஆங்கிலம்). 2018-04-09 அன்று பார்க்கப்பட்டது.
3. ↑  "Jani Radebaugh". *IMDb*. 2018-04-08 அன்று பார்க்கப்பட்டது.
4. ↑  "NASA - Cassini Spots Mini Nile River on Saturn Moon". *www.nasa.gov* (ஆங்கிலம்). 2018-04-08 அன்று பார்க்கப்பட்டது.
5. ↑  Chang, Kenneth (2017-12-19). "Finalists in NASA’s Spacecraft Sweepstakes: A Drone on Titan, and a Comet-Chaser" (in en-US). *The New York Times*. .
6. ↑  admin (2014-11-15). "Jani Radebaugh – Planetary Scientist – Brigham Young University" (in en-US). *Spacefest*. .
7. ↑  "Cassini Finds a New Nile River on Titan | DiscoverMagazine.com". *Discover Magazine*. .
8. ↑  TEDx Talks (2015-05-08), *Exploration for Discovery | Jani Radebaugh | TEDxBYU*, 2018-04-08 அன்று பார்க்கப்பட்டது
9. ↑  "2016 / 2017 Field Season | ANSMET, The Antarctic Search for Meteorites". *caslabs.case.edu* (ஆங்கிலம்). 2018-04-08 அன்று பார்க்கப்பட்டது.